《郊祀庆成诗 其二》
唐代·王圭

有宋乘炎运，于今迈百年。祖功虽不易，子圣自能传。

宝历迎长虽，神丘放大圜。灵宫千福降，清庙一诚专。

翠仗钩陈下，青城斗极边。侧班回众弁，虚次待高烟。

晦雾初宵断，晴云未晓鲜。天形何磊落，帝步亦周旋。

丽泽沾鱼鸟，休歌被筦弦。欢声兼岳动，和气与春连。

在昔开鸿业，斯民入化甄。监危常栗栗，受祉更乾乾。

此日膺神筴，孤臣老禁筵。愿将成命颂，独奏迩英前。

作者简介：（571—639）唐太原祁人，字叔玠。王僧辩孙。幼孤，性雅淡，少嗜欲，安于贫贱，交不茍合。隋时为奉礼郎。入唐，为太子李建成中舍人。太宗素知其才，召拜谏议大夫。圭每推诚纳忠，多所献替，太宗多纳其言，迁黄门侍郎，兼太子右庶子。贞观二年任侍中，与房玄龄、李靖、温彦博、魏徵等同知国政。能推人之长，有自知之明。因故贬同州刺史。官终礼部尚书。卒时，太宗素服举哀，悼惜久之。谥懿。